Temeljem članka 37. Zakona o predškolskom odgoju i obrazovanju („Narodne novine“; broj 10/97, 107/07 i 94/13) i članka 45. Privremenog Statuta Dječjeg vrtića Sušak, Upravno vijeće Dječjeg vrtića Sušak raspisuje

**NATJEČAJ**

**za izbor i imenovanje ravnatelja Dječjeg vrtića Sušak**

Uvjeti:

Sukladno odredbama Zakona o predškolskom odgoju i obrazovanju („Narodne novine“; broj 10/97, 107/07 i 94/13), za ravnatelja dječjeg vrtića može biti imenovana osoba koja ispunjava uvjete za odgojitelja ili stručnog suradnika te ima najmanje pet godina radnog staža u djelatnosti predškolskog odgoja. Ravnatelj se imenuje na četiri godine.

Kandidati moraju priložiti pisanoj prijavi na natječaj:

* životopis (potpisan),
* dokaz o državljanstvu,
* dokaz o stručnoj spremi,
* dokaz o položenom stručnom ispitu ili dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“; broj 133/97 i 4/98),
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje kao dokaz o radnom stažu u djelatnosti predškolskog odgoja,
* dokaze o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju („Narodne novine“; broj 10/97, 107/07 i 94/13) (ne starije od dana objave natječaja):

1. uvjerenje nadležnog suda da se protiv kandidata ne vodi kazneni postupak (čl.25. st.2. Zakona)
2. uvjerenje nadležnog suda da se protiv kandidata ne vodi prekršajni postupak (čl.25. st.4. Zakona).

Kandidati uz traženu dokumentaciju moraju priložiti program rada ustanove za četverogodišnje razdoblje. Uvjerenje o zdravstvenoj sposobnosti predloženi kandidat dužan je dostaviti po donošenju odluke o prijedlogu za imenovanje ravnateljem.

Sva tražena dokumentacija mora biti u izvorniku ili ovjerenoj preslici.

Na natječaj se mogu javiti osobe oba spola. Izrazi koji se koriste u ovom natječaju, a imaju rodno značenje, koriste se neutralno i odnose jednako na oba spola.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi pozvati se na to pravo i ima prednost u odnosu na ostale kandidate samo pod jednakim uvjetima te je dužan uz prijavu na natječaj priložiti svu propisanu dokumentaciju, kao i dokaze za ostvarivanje prednosti prema posebnom zakonu.

Pozivaju se osobe iz članka 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17) da uz prijavu na natječaj i dokaze o ispunjavanju uvjeta iz natječaja, dostave dokaze iz članka 103. citiranog Zakona.

Poveznica na internetsku stranicu Ministarstva hrvatskih branitelja Republike Hrvatske: <https://branitelji.gov.hr/zaposljavanje-843/843> a dodatne informacije o dokazima koji su potrebni za ostvarivanje prava prednosti pri zapošljavanju, može se potražiti na sljedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf)

Odgojitelji i stručni suradnici koji su bili u radnom odnosu u predškolskoj ustanovi prije 18. prosinca 1997. godine, nisu obvezni dostaviti dokaz o položenom stručnom ispitu, ali su dužni dostaviti dokaz da su bili u radnom odnosu u predškolskoj ustanovi prije navedenog datuma, kao dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“, broj 133/97 i 4/98).

Prijavom na natječaj kandidati su izričito suglasni da Dječji vrtić Sušak može prikupljati, koristiti i obrađivati njihove podatke u svrhu provođenja natječajne procedure, a sukladno propisima koji uređuju područje zaštite osobnih podataka.

Nepotpune i nepravodobne prijave neće se razmatrati. Osoba koja nije podnijela potpunu i pravodobnu prijavu ili ne ispunjava uvjete iz ovog natječaja ne smatra se kandidatom prijavljenim na natječaj te se ta prijava neće razmatrati, o čemu joj se dostavlja pisana obavijest. O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Prijave s dokazima o ispunjavanju uvjeta natječaja dostavljaju se poštom ili osobnom dostavom u zatvorenoj omotnici, u roku od osam dana od dana objave natječaja, na adresu: Dječji vrtić Sušak, Upravno vijeće, Braće Stipčić 32, 51000 Rijeka, s naznakom „Javni natječaj za imenovanje ravnatelja – ne otvarati“.